১ নং ক্রোমোজোম (মানবদেহ)
১ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। এটি মানবদেহের বৃহত্তম ক্রোমোজোম। মানুষের সাধারণত ক্রোমোজোমে দুই সেট থাকে। ১ নং ক্রোমোজোমে ২৪৯ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে। এটার পরিমাণ মানবকোষের ডিএনএর ৯%। গবেষকগণ প্রত্যেক ক্রোমোজোমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১ সম্ভবত ৪৩১৬টি জীন ধারণ করে।